Наш жаночы актыў любіць бавіць вольны час разам (канцэрты, тэатр, турыстычныя паездкі). Нядаўна пабывалі ў Полацку, зачараваліся Сафійскім саборам, паслухалі арганную музыку, наведалі Спаса-Ефрасіньеўскі жаночы манастыр. Атрымалі мноства станоўчых эмоцый ад знаходжання на святой полацкай зямлі! Таксама гэтым летам праехаліся па Стаўбцоўшчыне, малой радзіме нашага народнага паэта Якуба Коласа.